Splátkový predaj

Splátkový predaj je financovanie nákupu na úver. Má spoločné rysy so spotrebným úverom a umožňuje nákup tovarov a služieb aj bez potrebnej hotovosti. Úver ponúka priamo predajca, no poskytuje ho splátková spoločnosť.

 Požiadavky splátkového predaja 
 minimálny vek klienta 18 rokov
 doklady totožnosti; občiansky a iný preukaz (vodičský preukaz, cestovný pas, rodný list...)
 doklad potvrdzujúci adresu bydliska (FA za elektrickú energiu, telefón, výpis z BÚ...)
 pri vyšších sumách stály zdroj príjmu;
 u zamestnanca potvrdenie od zamestnávateľa
 u podnikateľa výpis zo živnostenského registra, aktuálne daňové priznanie 
 u dôchodcu dôchodkový výmer

 Úver 
Úver, ktorý je základnou podmienkou splátkového predaja má podobné charakteristiky ako bežný spotrebný úver v banke. Klient sa podpisom zmluvy zaväzuje splácať istinu úveru a úroky. úrokové sadzby a RPMN sa pohybujú od 0 % až po desiatky percent a doba splácania až do 60 mesiacov. Ich výška závisí od akontácie, doby splácania a iných okolností. 

Štandardná výška úveru sa pohybuje od 100 do 3 300 eur a jeho splácanie si môže klient odložiť až o 3 mesiace, čo však výrazne predraží tovar či službu. Pri vyššej sume (600 - 900 eur) splátkové spoločnosti vyžadujú akontáciu vo výške minimálne 10% až 20%. Rovnako tak je možné zaplatiť vyššiu zálohu, čím sa môže znížiť navýšenie až na 0 %.

 Výhody splátkového predaja 
 kupujúci sa stáva vlastníkom tovaru alebo služby 
 rýchlosť a jednoduchosť vybavenia financovania
 možnosť nulovej akontácie
 pre podnikateľov:
 možnosť odpočtu DPH a odpisu
 možnosť uplatnenia viazaných dotácií 

 Nevýhody splátkového predaja 
 potrebné potvrdenie o príjme pri vyšších sumách
 preplatenie kupovanej veci s výnimkou ponúk s nulovým navýšením (platí sa spracovateľský poplatok)

 Riziká 
 nutnosť reálne zvážiť finančné možnosti v prípade nepredvídateľnej situácie (napr. strata zamestnania)
 schopnosť pravidelne splácať mesačné splátky (tie by nemali prekročiť 50% príjmu)
 potreba porovnať viacero ponúk a možností financovania
 nedôslednosť pri podpise zmluvy a následné nevýhodné podmienky pre spotrebiteľa
 riziko sankcií pri neuhradení splátky

 Externé odkazy 
 Zákon o spotrebiteľských úveroch

 Zdroj 
 www.fininfo.sk 

Kategória:Ekonomika
Kategória:Úver